text: Pas på tyven: Du skal ikke fortælle alt på facebook
  08 juli 2014 kl. 04.32
  Det er ikke sikkert, du får erstatning efter et indbrud, hvis du har fortalt, at du er på ferie.
  Indbrudstyve holder øje med facebook.
  Derfor er det ikke nødvendigvis en særlig god idé, hvis du på facebook fortæller alt og alle, at du er på ferie.
  Det er nemlig ikke sikkert, at du så får erstatning efter et indbrud.
  - Sagsbehandleren skal ved en skadesanmeldelse vurdere, om det, der er foregået, er simpelt uagtsomt eller groft uagtsomt, siger Ole Vidstrup, konsulent i brancheorganisationen Forsikring & Pension ifølge ritzau.
  - Når vi er ude i noget, der vurderes til at være groft uagtsomt, så kan skaden afvises, siger han.
  